Eurohound

***Eurohound*** (juga dikenali sebagai **[[anjing kereta luncur salji|anjing tarikan]] Eropah** atau **[[hound|anjing pemburu]] Skandinavia**) ialah sejenis anjing yang dibiakbakakan untuk perlumbaan anjing kereta luncur salji. *Eurohound* dibiakbakakan secara bersilang daripada ''husky'' Alaska dan mana-mana daripada sebilangan baka anjing penuding, tetapi paling kerap anjing penuding berbulu pendek Jerman.

## Sejarah

Selepas Perang Dunia Kedua, perlumbaan kereta luncur salji anjing gaya *[[skijoring|skijor]]* dan *[[pulk|pulka]]* menjadi semakin popular di Norway dan di negara-negara jiran di Skandinavia. Gaya-gaya perlumbaan ini memerlukan pasukan kecil dan pantas yang terdiri daripada 1–4 ekor anjing yang bertanding di sepanjang jarak pendek berbukit sejauh . Dengan syarat untuk menggunakan anjing baka tulen daripada Persatuan Perlumbaan Anjing Kereta Luncur Salji Norway, anjing penuding berbulu pendek Jerman secepatnya muncul sebagai baka anjing pilihan. Pada permulaan tahun 1970-an, "anjing penuding kereta luncur salji" telah muncul, iaitu anjing penuding yang dibiakbakakan untuk penarikan kereta luncur salji dan bukan perburuan.

Pada tahun 1970-an, perlumbaan kereta luncur salji "gaya Nome", yang mengajuk pasukan lebih besar yang berlari di sepanjang jarak jauh dan bermalam dalam suhu di bawah sifar yang terlihat dalam perlumbaan gaya Amerika Utara, mula menarik minat di Skandinavia. Pada tahun 1974, perlumbaan kereta luncur salji gaya Nome yang pertama, iaitu Skjelbreia Sweepstakes, dianjurkan dekat dengan Oslo. Untuk gaya perlumbaan ini, para *musher* Norway mula mengimport *husky* Alaska; dipopularkan oleh *musher* seperti Stein Havard Fjelstad dan Roger Leegaard yang mengembara ke Alaska untuk berlumba dalam Iditarod. Walau bagaimanapun, sebagai baka silang prestasi, *husky* Alaska tidak boleh untuk perlumbaan menurut peraturan di Norway sehingga tahun 1985, iaitu apabila Persatuan Perlumbaan Anjing Kereta Luncur Salji Norway menyingkirkan syarat bahawa anjing kereta luncur salji mesti anjing baka tulen.

Ketetapan baharu ini juga membuka jalan kepada para *musher* gaya Nordik untuk membiakbakakan anjing berprestasi terbaik mereka tanpa mengira baka, dengan *musher* yang mengacukkan *husky* Alaska, anjing penuding kereta luncur salji, dan malah grehaun untuk perlumbaan gaya Nordik sementara *musher* gaya Nome mula mengacukkan anjing Greenland dengan *husky* Alaska untuk menghasilkan anjing yang lebih sesuai untuk curahan salji lebat Skandinavia. Anjing gaya Nordik mendapat kepopularan di serata Eropah dan kemudian di Amerika Utara, terutamanya dengan peningkatan kepopularan *mushing* tanah kering, seperti *bikejoring* dan *canicross*.

Istilah "*eurohound*" dicipta oleh Ivana Nolke untuk membezakan anjing lumba Eropah yang diimport ke Alaska.

## Perihal

Berbanding dengan pembiakbakaan dalam bagi anjing berpenampilan serupa untuk mewujudkan baka baharu dengan penampilan tekal, *eurohound* dibiakbakakan untuk trait kerja spesifik dan kesihatan yang diperlukan untuk berlari dalam lumba pecut singkat berkeamatan tinggi. Anjing asasi yang paling kerap digunakan untuk *eurohound* merupakan anjing penuding berbulu pendek Jerman (dan anjing penuding Inggeris), anjing penuding lain, dan ''husky'' Alaska daripada susur galur anjing pecut yang dibiakbakakan dengan ketat yang digunakan untuk perlumbaan. *Husky* Alaska dipilih kerana keupayaannya untuk menarik di sepanjang jarak ekstrem dan dalam suhu bawah sifar sementara anjing penuding ialah pelumba pecut cergas dan bertenaga. Grehaun dan *[[saluki]]* juga mungkin disilangkan dengan anjing penuding kereta luncur salji; walau bagaimanapun, anjing ini dikenali sebagai *[[greyster]]*. *Greyster* adalah popular kerana perlumbaan tanah kering dan perlumbaan salji kelas terbatas.

Silangan *eurohound* generasi pertama (lima puluh peratus baka penuding, lima puluh peratus *husky*) mempunyai lapis bulu pendek, yang sesuai untuk lumba pecut, yang tidak melibatkan rehat atau tidur di laluan. *Eurohound* lumba pecut kerap ditempatkan di ruangan dalaman atau di dalam bangsal yang dipanaskan dalam suhu di bawah sifar, sementara *husky* Alaska lumba pecut pula kebal terhadap kesejukan. Apabila silangan generasi pertama disilangkan sekali lagi dengan *husky* Alaska, generasi terhasil dapat mempunyai lapis bulu lebih tebal, yang sesuai untuk pasukan jarak jauh. Kebanyakan *musher* jarak jauh lebih memilih genetik penuding hanya setakat 1/8 pada anjing untuk prestasi maksimum. Ini kemudian mengurangkan pengaruh *eurohound* dan anjing patut diistilahi silangan *husky* Alaska atau *mixed hound*. *Eurohound* adalah lebih langsing daripada *husky* dan dapat mencapai kelajuan .

Ciri agak lazim bagi silangan lima puluh peratus merupakan telinga separuh labuh, hitam dengan takik putih seperti yang tergambar, atau padu dengan tompok-tompok. Sesetengah anjing bertompok sepenuhnya juga hadir. Anjing ini mempunyai lapis bulu serupa dengan anjing penuding berbulu pendek Jerman dan kelihatan seperti anjing pemburu biasa. Sebaik peratusan penuding menurun, anjing mula kelihatan lebih seperti *husky* Alaska.

## Catatan

## Rujukan